CELEX: 62015CN0081
Language: sk
Date: 2015-02-20 00:00:00
Title: Vec C-81/15: Návrh na začatie prejudiciálneho konania, ktorý podal Symvoulio tis Epikrateias (Grécko) 20. februára 2015 – Kapnoviomichania Karelia ΑΕ/Ypourgos Oikonomikon (Minister financií)

27.4.2015   
            
            
               SK
            
            
               Úradný vestník Európskej únie
            
            
               C 138/42
            
         Návrh na začatie prejudiciálneho konania, ktorý podal Symvoulio tis Epikrateias (Grécko) 20. februára 2015 – Kapnoviomichania Karelia ΑΕ/Ypourgos Oikonomikon (Minister financií)
   (Vec C-81/15)
   (2015/C 138/56)
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Dovolateľka: Kapnoviomichania Karelia ΑΕ
   
      Odporca: Ypourgos Oikonomikon (Minister financií)
   
      Prejudiciálna otázka
   
   Má sa smernica 92/12/EHS (1) vykladať s ohľadom na všeobecné zásady práva Únie, najmä zásady efektivity, právnej istoty a proporcionality, v tom zmysle, že v prípade, aký sa týka prejednávanej veci, bráni uplatňovaniu ustanovenia vnútroštátneho práva členského štátu, akým je § 108 gréckeho colného zákona, podľa ktorého môže byť za zaplatenie správnych pokút uložených v súvislosti s nezákonným vývozom tovaru spoločne a nerozdielne zodpovedný oprávnený vlastník skladu, z ktorého sa prepravoval tovar v režime pozastavenia dane a ktorý bol z tohto režimu pozastavenia neoprávnene vyňatý v dôsledku nezákonného vývozu – a to nezávisle od toho, či bol tento vlastník skladu v čase spáchania colného deliktu aj vlastníkom predmetného tovaru podľa pravidiel súkromného práva, a tiež bez ohľadu na skutočnosť, či medzi osobami zodpovednými za nezákonný vývoz tovaru a oprávneným vlastníkom skladu existoval zmluvný vzťah, z ktorého by vyplývalo, že uvedené osoby konali na základe splnomocnenia oprávneného vlastníka skladu?
   
      (1)  Smernica Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov (Ú. v. ES L 46, s. 1; Mim. vyd. 09/001, s. 179).